กรมชลประทาน สร้างคันกั้นน้ำชั่วคราวแล้วเสร็จ เพื่อบรรเทาน้ำท่วมชุมชนตลาดมูโนะ จังหวัดนราธิวาส
นายประพิศ จันทร์มา อธิบดีกรมชลประทาน เปิดเผยว่า กรมชลประทาน ดำเนินการสร้างคันกั้นน้ำชั่วคราว เพื่อช่วยเหลือชุมชนตลาดมูโนะ ตำบลมูโนะ อำเภอสุไหงโก-ลก จังหวัดนราธิวาส โดยสั่งการให้สำนักงานชลประทานที่ 17 และโครงการส่งน้ำและบำรุงรักษาโก-ลก ระดมเครื่องจักรเครื่องมือถมดินเพื่อทำเป็นแนวคันกั้นน้ำชั่วคราว ความยาว 40 เมตร และนำถุงบิ๊กแบ็คบรรจุทรายวางเป็นแนวคันกั้นน้ำอีกประมาณ 10 เมตร เพื่อป้องกันน้ำจากแม่น้ำโก-ลกไหลเข้าท่วมพื้นที่ชุมชนตลาดมูโนะ ปัจจุบันดำเนินการแล้วเสร็จจากการสำรวจพื้นที่รอบชุมชนภายหลังจากการสร้างคันกั้นน้ำชั่วคราว พบว่าระดับน้ำลดลงกลับคืนสู่สภาวะปกติแล้วและเมื่อระดับน้ำในแม่น้ำโก-ลก ลดระดับลงสำนักงานชลประทานที่ 17 จะเข้าสำรวจและพิจารณาแนวทางการปรับปรุงออกแบบและก่อสร้างพนังกั้นน้ำและลาดตลิ่งแม่น้ำโก-ลกใหม่ให้มีความมั่นคงแข็งแรงและสามารถป้องกันน้ำท่วมในพื้นที่ชุมชนได้ในอนาคต